עם תום השגשוג שחוותה ברזיל במרוצת שנות מלחמת העולם השנייה שרר מחסור במוצרי יסוד במרוצת שנותיה הראשונות של . לנוכח הקושי בהשגת מוצרים שונים כגון ביצים, סוכר, חלב טרי ומוצרים מיובאים, כגון אגוזים ופירות אירופאים שונים מחד, ולאור כניסתה של חברת נסטלה (Nestlé) לשוק הברזילאי עם אבקת קקאו, נולדה גרסה פשוטה יותר של כדור השוקולד. כך, הימצאותו של מוצר חדש וזול בשוק שהיווה תחליף למחסור, מותג קליט וקלות ההכנה חברו יחדיו ליצירת המעדן הפופולרי.
ישנה שמועה הגורסת כי המצאת הבריגדיירו הייתה בדיחה על חשבונו של גומס, שכן זה איבד אחד מאשכיו במהלך הקרבות בשנת 1935, ובניגוד למרבית המעדנים הברזילאיים הפופולריים, אין צורך בביצים להכנת הבריגדיירו. הבדיחה מתאפשרת מכיוון שבדומה לעברית, גם בפורטוגזית ביצה היא מילת סלנג לאשך.
ישנן שתי דרכים עיקריות להגשת הבריגדיירו: הדרך המסורתית היא לגלגל את כדורי התערובת בפצפוצי שוקולד. דרך אחרת היא ליצור תערובת נוזלית למחצה ולאכלה בעזרת כפית.
יחזקאל לזרוב
יחזקאל לזרוב (נולד ב-8 בפברואר 1974) הוא שחקן, במאי תיאטרון, מחזאי, מעבד, מעצב תפאורה, כוריאוגרף, אוצר, איש חינוך ומנהל אמנותי ישראלי. ביוני 2022 נבחר להחליף את איציק ויינגרטן כראש בית הספר לאמנויות הבמה בסמינר הקיבוצים.
ביוגרפיה.
לזרוב גדל בתל אביב במשפחה יהודית מסורתית בעלת שורשים בבוכרה ובבולגריה. רקד סטפס מגיל שמונה. בצעירותו היה חבר בלהקת "נעורי גבעתיים", ולאחר שסיים את לימודיו בתיכון "תלמה ילין", היה חבר בלהקת חיל האוויר. בשנת 1993 הצטרף לזרוב ל"להקת מחול בת-שבע", בה רקד במשך ארבע שנים: אנאפזה, פרפטום, קיר, זינה ויאג.
לאחר מכן, סיים לימודי תיאטרון ב"אקטורס סנטר" שבלונדון, אנגליה.
קריירה.
בטלוויזיה.
בשנת 1997 גילם את ארז בעונה הראשונה של סדרת הדרמה "פלורנטין" בבימויו של איתן פוקס, וגילם את גיל במשך שתי עונות בסדרה "אישה באפור" (1997-1999). בין השנים 2000–2002 גילם את חמי עלזה בסדרה הקומית "שמש" לצד צביקה הדר, גלית גיאת, ואחרים. ובסרטי הטלוויזיה : "שלושה כוכבים" (1997), ו"משחק האמת והשקר" (2005).
בשנת 2007 גילם את הרב אהרון ברמן, ראש ישיבה אלמן, בסדרת הדרמה "מרחק נגיעה" ששודרה בערוץ 2, רשת. ב-2008 גילם את יאיר פרציק בסדרה שביימו ערן קולירין ואריק רוטשטיין "חמישה גברים וחתונה", וגילם את גדעון בעונה השלישית של סדרת הטלוויזיה "אמא'לה". ב-2009 השתתף בסדרה של איתן ענר ורוני גרובר "שירות חדרים".
בשנת 2012 שיחק את יהונתן, חבר של אנה, בסדרה הדרמה הקומית "אננדה" ששודרה בערוץ HOT3 ברשת HOT ובאותה שנה שיחק לזרוב גם את נפתלי בסדרת הדרמה "יחפים". ב-2015 שב לשחק בסדרה "אננדה" בעונתה השנייה. מנובמבר 2015 החל להצטלם בתפקיד ראשי בסדרת מתח של yes בשם "מלאך של אמא" שעלתה ביוני 2016 בערוץ yesDrama ובאותה שנה הצטלם גם לסדרת הדרמה תאג"ד, גם היא משודרת ברשת יס. ב -2021 שיחק בפמת"א ששודרה בכאן 11.
בשנת 2016 שיחק ב 2 סדרות טלוויזיה רוסיות, האחת היא הגרסה הרוסית ל"המנטליסט", בסדרה שבה הוא מגלם את התפקיד הראשי והשנייה היא עיבוד טלוויזיוני רוסי של סיפור חייה של מאטה הארי.
בקולנוע.
לזרוב שיחק בסרטי קולנוע רבים ובהם : "ללקק ת'תות" (אורי ברבש \ 1992), "אהבה אסורה" (יוסי זומר\ 1997), "שלוש אימהות" (דינה צבי ריכליס \ 2006), "החוב" (אסף ברנשטיין \ 2007), "וואלס עם באשיר" (ארי פולמן \ 2008), "המקלט" (רועי אורנשטיין \ 2009), "רסיסי אהבה" (ניסים נוטריקה \ 2011), "ברקיע החמישי" (דינה צבי ריכליס \ 2012), "העולם מצחיק" (שמי זרחין \ 2012), "סוף עידן התמימות" (וידי בילו \ 2013), "הגננת" (נדב לפיד\ 2014), "אשת השגריר" (דינה ריכליס\ 2015), "דרייבר" (יונתן אינדורסקי \ 2017).
פריצתו הגדולה לתודעת הקהל הייתה בשנת 1997, כשכיכב בסרט "אהבה אסורה" (הדיבוק), לצד איילת זורר ומשה איבגי.
ב-2009 כתב וביים סרט קצר בשם "לשביה" שהוצג בהצלחה בעולם. ב-2012 שיחק בשלושה סרטי קולנוע ישראלים: גילם את רוני, מדריך סדנת הכתיבה, בסרט של שמי זרחין "העולם מצחיק", גילם את סמי, בעל בוגדני ומהמר כפייתי בסרט "רסיסי אהבה" של נסים נוטריקה ואת ד"ר מרקובסקי בסרטה של דינה צבי ריקליס "ברקיע החמישי". ב-2015 שיחק בתפקיד הראשי בסרטה של וידי בילו "סוף עידן התמימות", וגילם את אמנון פולק בסרט "הגננת" סרטו של הבמאי נדב לפיד. ב-2018 שיחק בסרטו של יהונתן אינדורסקי "דרייבר". ובקריאה לחלומות של רן סלוין.
בתיאטרון.
יזם ומנהל אמנותי.
יזם, מנהל אמנותי, מעבד ובמאי במיזם תרבות חדש מיצ'ה פיגה - "האדם המיותר". בשיתוף יו הפקות, מיצ'ה פיגה והיכל התרבות. מיצ׳ה פיגה, משמעות השם - חצי תאנה בצוענית ושם הסוס אתו עבדה פינה באוש, הוא מיזם תרבות חדש ביוזמתו וניהולו האמנותי של יחזקאל לזרוב, המזמין את הקהל לחוות את עומקו של תהליך יצירה תיאטרונית ולצלול אל עולמות ההשראה, השאלות וההקשרים התרבותיים מהם נוצרת הצגה.
לזרוב משמש כמנהל אמנותי ומייסד שותף בהקמת בית ספר חט"ב ותיכון לחשיבה יצירתית ויזמות "סטודיו אנקורי" בשנת 2014. יזם שותף ומנהל אמנותי: AZA13, חלל אמנות חדש ביפו. ניהול אמנותי יזמות ואוצרות: "תקווה", "צנזורה", "הפגנה", "האמנות לשרוד", תערוכות רב תחומיות בחלל AZA13. ניהול אמנותי יזמות ואוצרות: "בוידעם", פסטיבל אמנות במרכז ביכורי העיתים בתל אביב. ניהול אמנותי יזמות ואוצרות: “Conflict in motion” תערוכת ווידאו דאנס. ניהול אמנותי: "אינטימדאנס" 2004 תיאטרון בתמונע. תערוכות קבוצתיות כצלם סטילס: גלריית הקיבוץ, בית האומנים ירושלים, גלריית טבי דרזדנר, גלריית Makor ניו-יורק.
משחק תיאטרון.
בשנת 1999 שיחק לזרוב במחזמר לילדים ״הקוסם 2000״ שכתב וביים אורי פסטר, ולצידם של אבי קושניר, זבולון מושיאשווילי, שחר סורק, מיכאלה אלקין, ואורלי ויינרמן. משנת 2001 שיחק לזרוב בתיאטרון גשר ביפו בהצגות "חלום ליל קיץ", "העבד", "כפר" "שושה", "בשני קולות", "נישואי פיגארו", "אופרה בגרוש" (בה יצר את הכוריאוגרפיה, וגם זכה בפרס השחקן המבטיח לשנת 2002 בטקס "פרס התיאטרון הישראלי"), ובהצגה "ואריאציות לתיאטרון ולתזמורת" (עליה זכה ב"פרס התיאטרון הישראלי" לכוריאוגרפיה לשנת 2006). ב-2007 שיחק ויצר את הכוריאוגרפיה בהצגה "זה הים הגדול" שהועלתה בתיאטרון הקאמרי. בשנים 2009-2008 שיחק לזרוב גם בהצגה פרי עטה של עדנה מזי"א "היה או לא היה" בתפקיד אלכסנדר פן לצידה של הלנה ירלובה. ההצגה מספרת על אהבתם של חנה רובינא (ירלובה) ואלכסנדר פן (לזרוב) וברקע על תל אביב של שנות השלושים. ב-2010 שיחק בהצגה "ינטל" בתפקיד אביגדור, לצד אולה שור סלקטר. ב-2011 החל לשחק לזרוב בהצגה של עדנה מזי"א "האריסטוקרטים". במרץ 2018 החל לשחק בתפקיד זאק במחזמר שורת המקהלה בתיאטרון הקאמרי. ברוב ההצגות בהן משחק לזרוב, יצר הוא גם את הכוריאוגרפיה.
באוגוסט 2018 הוזמן לזרוב להופיע בברודוויי במחזמר "כנר על הגג" בתפקיד הראשי של טוביה החולב. הוא הצטרף למסע הופעות של המחזמר בעשרות ערים ברחבי ארצות הברית והוא צפוי לסיים את המסע ב-יוני 2022 אחרי יותר מ-800 הצגות.
דיבוב.
ב-2005 החל לדבב את הלורד וולדמורט בסרטי הארי פוטר (החל מהסרט הרביעי, "הארי פוטר וגביע האש" במקום מיכה מורים שדיבב אותו בסרט הראשון). ב-2006 דיבב את רודי בסרט "חיים בזרם", את פילמור בסרט "מכוניות" (חוץ ממכוניות 2 שדובב בשנת 2011) ואת אוטיס בסרט "בלאגן בחווה". ב-2007 דיבב את לינגוויני בסרט "רטטוי", את קן בסרט "כוורת בסרט" ואת קפטן הוק בסרט השני והשלישי של "שרק". ב-2008 דיבב את כרמי כנען בסרטו של ארי פולמן "ואלס עם באשיר", ואת הבמאי בסרט "בולט". ב-2009 דיבב את פלינט לוקווד בסרט "גשם של פלאפל" וב-2010 דיבב שלוש דמויות ראשיות במגה-מוח ועוד. בשנת 2013 שב לדובב את פלינט בסרט "גשם של פלאפל 2".
חיים אישיים.
לזרוב נשוי ואב לשלוש בנות.
פיזיקה ביולוגית
הצי הרומי
הצי הרומי (בלטינית: Classis או Classis Romana) הוא השם שניתן לציים המלחמתיים שהחזיקו הרומאים במהלך תולדותיהם. ראשיתו במלחמה הפונית הראשונה (264-241 לפנה"ס) בתקופת הרפובליקה, שיאו בתקופת הפרינקיפאט (27 לפנה"ס - 284 לספירה) וסופו עם נפילת האימפריה ב-476. את מקומו ירש הצי הביזנטי. ציי המלחמה בתקופת הרפובליקה היו ציים זמניים, שהוקמו ופוזרו בהתאם לצורך, ואילו הציים בתקופת הקיסרות היו ציי-קבע.
היסטוריה.
הרפובליקה המוקדמת.
לפני המלחמה הפונית הראשונה הצי הרומי הורכב רק ממספר ספינות שסיירו בחופי איטליה ונהרותיה, עם תחילת העימות של רומא עם קרתגו נוצר הצורך לבניית צי מלחמה כדי להתמודד עם האיום שהטיל הצי הקרתגי החזק על רומא.
מכיוון שלרומאים לא היה כל ניסיון בבנייה ימית הם הטילו על בעלי בריתן באיטליה את משימת בניית הצי, ובקיץ 260 לפנה"ס השיקו בשישים יום 100 חמש-חתריות (קווינקוורמות) ו-20 תלת-חתריות (טרירמות). החותרים אומנו במתקני חתירה בחוף. כדי להתגבר על יתרון התמרון שהיה לצי הקרתגי ולסכל את טקטיקת התקפת הניגוח שלהם הרומאים התקינו על סיפון החרטום של כל ספינה מכונה, שקיבלה אחר כך את הכינוי corvus - "עורב". היה זה מעין כבשׂ עם קרס ברזל גדול בקצהו, שהורם אל-על באמצעות תורן וגלגלת בראשו, ויכול היה לחוג לצדדים. אם תתקיף האניה הרומאית מן החרטום, יופל ה'עורב' קדימה, והחיילים יסתערו דרכו בשני טורים אל סיפון אוניית האויב, ואם תשוט במקביל לאניית היריב, יסובבו את ה'עורב' לעברה ויפילוהו, ומשיינעץ בסיפון יסתערו החיילים מן הדופן.